Den Vest-Sjællandske Avis, 1822-09-28
Med Napoli di Romania hængte det saaledes sammen, at Besætningen var i stor Nød og havde afsluttet en Capitulation; men den havde endnu ikke overgivet Fæstningen, da den ventede paa Engelske Skibe, som skulde bortføre den; men den havde udleveret til Grækerne 40 fornemme Tyrker hvoriblandt en Søn af Paschaen som Gidsler, og de Græske Krigskibe blokerede endnu Havnen. Da de Tyrkiske Armeer trængte frem mod Morea saa kom det Græske Senat i den allerstørste Forlegenhed. Dets bedste Tropper stode deels Biergpasserne i det sydlige Thessalien, og deels ved Messolongi i det vestlige Livadien og i Albanien under Maurocordate, og de faae regulaire Tropper, som det havde tilbage i Morea vare beskiæftigede med at blokere Patras og Napoli di Romania; blot synes den Græske General Nikeras, som Grækerne tillægge det brammende Navn af Tyrkeder, skal have trukket sig med nogle Tropper tilbage til Morea. – Senatet indfaae nu, at det ved at forblive i Corinth vilde blive omringet af Tyrkerne og blive taget til Fange. Det rømmede derfore Staden og Fæstningen, hvorfra alle Kanoner i Forveien vare borttagne og begave sig til Argos, som ligger tæt ved Napoli di Romania; her udstædte Vicepræsidenten, eller som han kaldes Proedros, Athanasius Kanakaris den 23de Juli en Proklamation, hvori alle Jndvaanerne i Morea opfordredes til at gribe til Vaaben, hvorpaa Senatet tog den rigtige Beslutning, at overdrage den militaire og civile Myndighed til General Kolokothron, hvorpaa dets Medlemmer begave sig ombord paa de Skibe, som blokere Napoli di Romania. Proklamationen og den øiesynlige Fare, hvori alle Jndvaanerne svævede, tilveiebragte en almindelig Forening. 7 til 8000 Mand stødte til Tropperne ved Patra, 4000 Mainotter under deres Chefs Mauro-Michaelis Anførsel, grebe til Vaaben, og Kolocothron og Mauro Michaelis faae sig nu istand til med en Hær af 16000 Mand at bryde op mod Argos. Senatet havde imidlertid ladet ødelægge heele Landet imellem Corinth og Napoli di Romania, ladet alt Qvæg og alt Korn bortføre og alle Fruentimmer og Børn bringe indi det Jndvendige af Landet. Den Tyrkiske Armee fortsatte imidlertid sin Marsch af alle Kræfter til Napoli di Romania for at undsætte Staden; men nu blev den omringet paa alle Sider af Grækerne og leed desuden Mangel paa Levnetsmidler. Det kom til et Slag den 7de og 8de August imellem Corinth og Argos, hvori 3000 Tyrker bleve paa Valdpladsen. 2000 Heste og 150 Kameler, og alle Krigsforraad og hele Ba gaaen bleve tagne. Ali Pascha, som commanderede dem og som tilforn havde været Storveziir blev dræbt og hans Hoved blev overleveret til det Græske Senat. Man har ikke allene, som der foregives, en officiel Beretning om denne Seier fra den Græske Regiering; men den Franske Capitain Vidal var den 12te August i Argos og talte der med Vicepræsidenten Kanakaris just i det Øieblik da Alis Hoved blev ham overleveret; men det er uvist, om denne Ali er den samme som Mehemed Ali, som førte Overcommanden; thi Efterretningerne herom ere modsigende. Andre Efterretninger sige: at Slaget forefaldt den 15de, 16de og 17de ved Argolitaa, og at Tyrkerne allerede have rømmet Corinth, men den nyeste Efterretning, som man har fra Morea af 29de August stadfæster blot Nederlaget og tilføier at Tyrkerne. have mistet 5000 Fanger; den beretter forresten at Tyrkerne have trukket sig tilbage til Corinth; men siger ikke at Grækerne have faaet denne Stad, paa nye i deres Magt. Overhovedet hedder det blot i disse Efterretninger, at der var foregaaet en noget gunstigere Vonding i Grækernes Sag men de betragte endnu ikke som Sagen aldeles afgjort til deres Fordeel; thi det kommer for det første an paa hvorledes det vil gaae med det andet Tyrkiske Armeecorps, som er rykket frem til Patras, hvilken Stad blokeres af General Logotheti, til hvem Kolokothron har overgivet Commanden; thi at Grækerne ogsaa skulle have slaget denne Tyrkiske Armee er vel sagt; men er ikke bekræftet. Ogsaa vil det komme an paa hvad Odyssens og Armeen i det sydlige Thessalien vil tage sig for, og hvorledes det vil gaae med den Græske Armee som staaer i det vestlige Livadien og det sydlige Albanien, under Generalerne Maurocordato og Normanns Anførelse. Grækerne tilstaae at General Normanns eller det saakaldte Philhelleniske Corps har lidt noget; men de Tydske Tropper skulle have udviist megen Tapperhed og General Normann befinde sig vel, formodentlig er denne Hær nu i fuld Kamp med den anden Tyrkiske Armee, som er rykket ind i det vestlige Livadien, og hele Sagen er saaledes langt fra at være afgjort.